Document ID: 32006R0081

KOMISSION ASETUS (EY) N:o 81/2006,
annettu 18 päivänä tammikuuta 2006,
asetuksen (ETY) N:o 1538/91 muuttamisesta siipikarjanlihan kaupan pitämisen yhteydessä käytettävien nimitysten osalta siipikarjan laitumelle pääsyä koskevien rajoitusten tapauksessa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanlihan kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1906/90 (1) ja erityisesti sen 9 artiklan,
sekä katsoo seuraavaa:
(1)
Komission asetuksessa (ETY) N:o 1538/91 (2) vahvistetaan asetuksen (ETY) N:o 1906/90 soveltamista koskevat säännöt.
(2)
Kuluttajien suojaamiseksi harhaanjohtavilta merkinnöiltä, joita saatetaan tehdä petostarkoituksessa tavanomaisella tavalla tuotettuun siipikarjanlihaan sovellettavia hintoja korkeamman hinnan saamiseksi, asetuksen (ETY) N:o 1538/91 10 artiklassa luetellaan tyhjentävästi tuotantotapaan liittyvät nimitykset. Mainitun asetuksen liitteessä IV säädetään myös, että tuotantotavan merkitsemisen edellytyksenä on oltava täsmällisten vaatimusten noudattaminen.
(3)
Yksi olennaisista täsmällisistä vaatimuksista, joilla määritellään edellytykset siipikarjan pitämiseksi kaupan nimityksillä ”vapaa laidun”, ”vapaa laidun - perinteinen kasvatustapa” ja ”vapaa laidun - täydellinen liikkumavapaus”, on pääsy ulos laitumelle eläimen tiettynä elinaikana.
(4)
Siipikarjan laitumelle pääsyä voidaan rajoittaa yhteisön oikeuteen perustuvilla rajoituksilla, eläinlääkinnälliset rajoitukset mukaan luettuina, jotka on asetettu kansanterveyden ja eläinten terveyden suojelemiseksi.
(5)
Jos tuottaja ei pysty enää noudattamaan kaikkia asetuksen (ETY) N:o 1538/91 liitteessä IV määriteltyjä tuotanto-olosuhteita, tuottajan on kuluttajan edun vuoksi lakattava käyttämästä tuotantotapaan liittyviä vapaaehtoisia merkintöjä.
(6)
Olisi säädettävä siirtymäkaudesta, jonka aikana tuottajan on voitava käyttää edelleen tuotantotapaan liittyviä merkintöjä, jotta voidaan ottaa huomioon kyseisistä tuottajan tahdosta riippumattomista väliaikaisista rajoituksista mahdollisesti johtuvat taloudelliset vaikutukset sekä se tosiseikka, että koko tuotantoala tarvitsee kohtuullisen mukautumisajan erityisesti merkintöjen osalta, ja sillä edellytyksellä, että tuotteiden laatu ei heikkene merkittävästi.
(7)
Tämän poikkeuksen soveltamisaikaa olisi kuluttajan edun nimissä rajoitettava.
(8)
On tarpeen vahvistaa eri tuotantotapojen määritelmiä koskevia erityispoikkeuksia.
(9)
Asetus (ETY) N:o 1538/91 olisi sen vuoksi muutettava vastaavasti.
(10)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1538/91 liite IV seuraavasti:
1)
Lisätään otsikon ”Liite IV” jälkeen johdantolause seuraavasti:
”Edellä 10 artiklassa tarkoitetut edellytykset ovat seuraavat:”.
2)
Lisätään alakohta seuraavasti:
”Jos siipikarjan laitumelle pääsyä rajoitetaan yhteisön oikeuteen perustuvilla rajoituksilla, eläinlääkinnälliset rajoitukset mukaan luettuina, jotka on asetettu kansanterveyden ja eläinten terveyden suojelemiseksi, ensimmäisen alakohdan c, d ja e alakohdassa kuvaillun tuotantotavan mukaan kasvatetun siipikarjan, häkeissä kasvatettuja helmikanoja lukuun ottamatta, kaupan pitämisen yhteydessä voidaan edelleen viitata tuotantotapaan rajoituksen keston ajan mutta kuitenkin enintään 12 viikon ajan.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä tammikuuta 2006.

Labels: 17
7
0
3
6